 Wasiirka Wasaaradda Madaxtooyada JSL, Mudane Maxamuud Xaashi Cabdi oo ka mid ah wefti balaadhan oo magaalada burco u jooga gurmadka dadka shuban biyoodku ku dhacay ee ku sugan cusbitaalada oo saaka kormeer ku tegay goobo muhiima ayaa la hadlay saxaafadda waxanu yidhi ILAAHAY ayaa SWT Mahad leh, inoo fududeeyey noloshan nimcooyinka badana ina siiyey, waxaanu halkan u nimid weftigayagani gurmad ayaanu ahayn xaaladda gobolkan Togdheer ku soo korodhay iyo xanuunkan shuban biyoodka, ayaanu u nimid in aannu kala qayb qaadano gobolkan dareenkiisa, daaweyntiisa iyo gargaarkiisa intaba. 